Diari Oficial de la Generalitat Valenciana


Sumari del DOGV 4896, del 02-12-2004 (2004/12957)

ORDRE de 25 de novembre de 2004, de la Conselleria d'Agricultura, Pesca i Alimentació, per la qual es convoquen tres beques per a perfeccionament formatiu a l'Institut Valencià de Desenvolupament Rural en l'àmbit del Servici d'Assumptes Europeus.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4896

Data del DOGV
:   02-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12021


Data del document
:   25-11-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda pública
    * suport econòmic
    * agronomia
    * professió jurídica
    * ciència econòmica
    * assignació per estudis

ORDRE de 25 de novembre de 2004, de la Conselleria d'Agricultura, Pesca i Alimentació, per la qual es convoquen tres beques per a perfeccionament formatiu a l'Institut Valencià de Desenvolupament Rural en l'àmbit del Servici d'Assumptes Europeus. [2004/X12400]
  
La Conselleria d'Agricultura, Pesca i Alimentació, en el marc de la política dirigida a l'especialització dels llicenciats i diplomats universitaris que han finalitzat els seus estudis en dates recents, a fi de facilitar la formació complementària, l'adquisició de noves aptituds i l'especialització i el perfeccionament curricular convoca la concessió de beques perquè puguen accedir a la realització de pràctiques professionals en l'àmbit de l'administració pública valenciana jóvens universitaris.
  
Per això, en virtut del que s'exposa i fent ús de les facultats que em conferix el Decret 118/2003 d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, modificat pel Decret 199/2003 de 3 d'octubre, l'article 35 de la Llei de la Generalitat Valenciana 5/1983 de 30 de desembre, de Govern Valencià, i de conformitat amb el que establix el Decret 108/1992 de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
La present ordre té com a objecte convocar de concurs públic per a la concessió de beques per a la realització de pràctiques de perfeccionament formatiu i professional al Servici d'Assumptes Europeus de l'Institut Valencià de Desenvolupament Rural de la Conselleria d'Agricultura, Pesca i Alimentació, a fi de facilitar la formació complementària, adquisició de noves aptituds i l'especialització i perfeccionament curricular, i aprovar les bases per què es regix la present convocatòria incloses en l'annex.
  
Les beques en número de tres estaran destinades a llicenciats en Dret, en Econòmiques i Administració d'Empreses, enginyers agrònoms i diplomats en Empresarials.
  
Segon
  
La dotació econòmica de les beques serà d'1.150 euros bruts mensuals, cada una d'estes i, se sufragarà a càrrec del capítol IV, línia 6107, del programa 531.20, dels Pressupostos de la Generalitat Valenciana per a l'any 2005, amb un import global màxim de 37.950 euros per a l'exercici 2005.
  
La present convocatòria i la concessió de les beques i, arribat el cas, la seua pròrroga, es condicionen a la previsió de crèdit adequat i suficient en els Pressupostos de la Generalitat Valenciana de l'exercici 2005, de conformitat amb el que preveu l'Ordre de 26 de setembre de 1994, de la Conselleria d'Economia i Hisenda, de tramitació anticipada d'expedients de despeses.
  
Així mateix, segons la mencionada ordre, tots els actes dictats s'entendran condicionats que, al dictar la resolució de concessió, subsistisquen les mateixes circumstàncies de fet i de dret existents en el moment en què van ser produïts aquells actes.
  
Tercer
  
S'autoritza al secretari autonòmic d'Agricultura i Relacions amb la Unió Europea, de la Conselleria d'Agricultura, Pesca i Alimentació perquè, en l'àmbit de les seues competències, adopte les mesures necessàries per al seu desenvolupament i aplicació.
  
Quart
  
Contra la present resolució que posa fi a la via administrativa es podrà interposar potestativament recurs de reposició davant el mateix òrgan que ha dictat l'acte en el termini d'un mes, comptat des de l'endemà de la publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació, de conformitat amb el que establixen els articles 10 i 46 de la Llei 29/1998 de 13 de juliol, reguladora de la Jurisdicció Contenciosa Administrativa. Tot això, sense perjuí que s'utilitze qualsevol altra via que es considere oportuna.
  
València, 25 de novembre de 2004
  
El conseller d'Agricultura, Pesca i Alimentació,
  
JUAN G. COTINO FERRER
  
ANNEX
  
Bases
  
Primera. Objecte
  
Les beques tenen com a objecte la formació de postgraduats mitjançant la realització de pràctiques de perfeccionament formatiu i professional al Servici d'Assumptes Europeus de l'Institut Valencià de Desenvolupament Rural de la Conselleria d'Agricultura, Pesca i Alimentació.
  
Segona. Número i titulació exigida
  
Les beques en número de tres estaran destinades a llicenciats en Dret, en Econòmiques i Administració d'Empreses, enginyers agrònoms i diplomats en Empresarials.
  
Tercera. Dotació, duració i pagament de les beques
  
Les beques estaran dotades cada una d'estes amb 1.150 euros bruts mensuals l'import del qual, aplicades les retencions legals, s'abonarà mensualment, prèvia certificació de conformitat del cap del Servici d'Assumptes Europeus com a tutor de docència.
  
El període de duració de les beques comprendrà des de la data que s'indique en les resolucions d'adjudicació de cada una d'estes, data que no podrà ser anterior al dia 1 de febrer de 2005, fins al dia 31 de desembre de l'any 2005, i es podràn prorrogar, amb un informe previ favorable del cap del Servici d'Assumptes Europeus, mitjançant una resolució expressa del secretari autonòmic d'Agricultura i Relacions Agràries amb la Unió Europea, per als mesos que resten fins a completar l'any màxim de gaudi per a cada una de les beques, sempre que existisca consignació en l'exercici pressupostari corresponent.
  
El becari s'incorporarà com a tal al Servici d'Assumptes Europeus en la data indicada en la resolució de concessió, interpretant-se la no-incorporació injustificada en este termini com a renúncia a la beca concedida.
  
En cas que, segons el parer de la tutora de docència i amb l'autorització prèvia del secretari autonòmic d'Agricultura i Relacions amb la Unió Europea, fóra convenient per a completar la formació dels becaris la seua assistència a jornades, conferències o qualsevol altra activitat relacionada amb l'objecte de la beca, i l'esmentada assistència implicarà un desplaçament fora del terme municipal, es preveu la percepció pels becaris de bosses de viatge en compensació pe les despeses de desplaçaments, estada i manutenció, l'import de la qual es determinarà, als únics efectes de la seua quantificació, tenint en consideració els criteris establits pel Decret 24/1997 d'11 de febrer, sobre Indemnitzacions per raó del servici i gratificacions per servicis extraordinaris. El crèdit màxim disponible per a este concepte és de 4.760 euros, que se sufragaran a càrrec del capítol IV, línia 6107, del programa 531.20.
  
Quarta. Formalització de sol·licituds i termini de presentació
  
Les sol·licituds, omplides segons model, aniran dirigides al secretari autonòmic d'Agricultura i Relacions Agràries amb la Unió Europea de la Conselleria d'Agricultura, Pesca i Alimentació, i es presentaran al Registre General d'esta Conselleria, situat al carrer d'Amadeu de Savoia, 2, 46770 València, o bé es tramitaran per qualsevol de les formes que establix l'article 38.4 de la Llei 30/1992 de 16 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de 15 dies hàbils, a comptar des de l'endemà a la publicació de la present ordre en el Diari Oficial de la Generalitat Valenciana.
  
De conformitat amb la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades als efectes de l'article 3.7 de l'Ordre de 30 de maig de 1996, de la Conselleria d'Economia i Hisenda, els beneficiaris de la present línia de subvenció, queden exonerats de l'obligació d'acreditar que es troben al corrent de les seues obligacions tributàries i amb la Seguretat Social, atés que l'import total de l'ajuda concedida a cada beneficiari, persona física, no supera els trenta mil cinquanta euros amb seixanta-un cèntims (30.050,61 €).
  
Quinta. Documentació a presentar amb les sol·licituds
  
La sol·licitud s'acompanyarà de la documentació següent:
  
a. Fotocòpia compulsada del document nacional d'identitat (DNI) i del número d'identificació fiscal.
  
b. Currículum vitae.
  
c. Fotografia mida de carnet (que podrà aparéixer impresa en el currículum).
  
d. Fotocòpia compulsada del títol o del depòsit de les taxes per a la seua expedició, si és el cas, acreditatiu de la titulació exigida en la base primera.
  
e. Certificat oficial de l'expedient acadèmic amb qualificacions.
  
f. La documentació, certificats i acreditacions justificatives dels mèrits relacionats en el currículum.
  
Tots els mèrits que s'al·leguen hauran de ser acreditats documentalment, mitjançant l'original o fotocòpia compulsada, en el moment de presentació de les sol·licituds. La documentació que no complisca estos requisits no serà tinguda en compte a l'hora de puntuar l'expedient personal del sol·licitant.
  
El compliment temporal dels mèrits s'entendrà referit a la data de finalització del termini de presentació de sol·licituds i no es tindrà en compte cap mèrit al·legat que no estiga justificat documentalment.
  
El currículum es valorarà de conformitat amb el barem següent:
  
- Expedient acadèmic: fins a 4 punts.
  
- Experiència professional o en treballs no remunerats o altres beques o àmbits o amb funcions relacionades amb les àrees de les presents beques: fins a 2 punts.
  
- Idiomes: fins a 2 punts.
  
- Valencià: fins a 1 punt.
  
Sexta. Comissió avaluadora
  
Per a l'examen de beques es constituirà una Comissió avaluadora que estarà formada per:
  
President: el secretari autonòmic d'Agricultura i Relacions Agràries amb la Unió Europea.
  
Vocals: el cap del Servici d'Assumptes Europeus i un altre funcionari del servici que actuarà com a secretari.
  
La suplència del secretari autonòmic d'Agricultura i Relacions Agràries de la presidència de la Comissió, l'ostentarà el director de l'Institut Valencià de Desenvolupament Rural. La substitució dels vocals, en cas de necessitat, seran designats pel secretari autonòmic d'Agricultura i Relacions Agràries.
  
Sèptima. Procés de selecció
  
La Comissió a què fa referència l'article anterior avaluarà els mèrits aportats per cada sol·licitant, i tindrà en consideració únicament aquells que estiguen acreditats documentalment en funció del barem establit en la base sexta.
  
Els candidats que obtinguen 5 punts o més en la fase de baremació de currículums seran convocats per a la realització d'una entrevista sobre coneixements generals en la matèria d'especialitat de la beca per la qual opten. La data de l'entrevista es farà pública mitjançant un anunci al tauler de la Conselleria d'Agricultura, Pesca i Alimentació (c/ Amadeu de Savoia, 2, 46064 València), a la planta baixa, a partir del quart dia natural següent a la finalització del termini de presentació de sol·licituds. L'entrevista es valorarà amb un màxim de 4 punts.
  
Sumats els punts obtinguts en la fase primera i segona se seleccionaran els candidats per ordre de puntuació i s'exposarà la llista en el tauler esmentat durant 10 dies, per a la fase d'al·legacions. Quan finalitze el procés selectiu la Comissió de valoració elaborarà una proposta de concessió de beques en el termini de cinc dies.
  
Octava. Concessió
  
Les beques seran adjudicades per resolució del conseller d'Agricultura, Pesca i Alimentació, a la vista de la proposta de la Comissió avaluadora, en el termini màxim de dos mesos, a partir de l'endemà de la finalització del termini de presentació de sol·licituds.
  
Transcorregut este termini, i davant de la falta de resolució expressa, s'entendran desestimades totes les sol·licituds.
  
La resolució de concessió serà publicada en el Diari Oficial de la Generalitat Valenciana acte que, d'acord amb els articles 58 i 59 de la Llei 30/1992, de Règim Jurídic de l'Administracions Públiques i del Procediment Administratiu Comú, produirà els efectes de notificació als interessats, i es consideraran denegades les sol·licituds que no figuren en la relació publicada.
  
Novena. Drets, obligacions i incidències dels becaris
  
L'acceptació de la beca comporta l'obligació de dedicar-se exclusivament i eficaçment a les tasques que siguen assignades pel cap del Servici al Departament de les quals ha sigut adscrit el becari, d'acord amb les instruccions del secretari autonòmic d'Agricultura i Relacions Agràries.
  
La condició de becari o d'integrant de la borsa de reserva no implica cap vinculació laboral o administrativa amb la Generalitat Valenciana i la seua concessió i aprofitament seran incompatibles amb el gaudi d'altres beques, ajudes o treballs que suposen concurrència amb l'objecte i dedicació de les presents o que impedisca el compliment de les obligacions com a becari. La infracció d'esta regla deixarà sense efecte la beca.
  
El cap del Servici d'Assumptes Europeus ordenarà les activitats i establirà l'horari i la dedicació per torns dels becaris, seguint els criteris de necessitats del Servici, i amb una dedicació total de 35 hores setmanals.
  
El secretari autonòmic resoldrà les incidències que es produïsquen durant el període de gaudi de les beques i les podrà deixar sense efecte, amb audiència prèvia a l'interessat, en els casos següents:
  
a) Incompliment de les obligacions per part del becari, inclusivament la que fa referència a l'eficàcia en l'execució de les tasques que li siguen assignades.
  
b) Que el becari deixe de reunir els requisits exigits en la present convocatòria.
  
Deu. Substitucions
  
Es constituirà una borsa de reserva per a cada titulació amb els aspirants que no resulten adjudicataris de les beques, prioritzats per ordre de puntuació, amb el fi de cobrir les vacants que es produïsquen, siguen estes motivades per renúncies, abandons, incompliment d'obligacions o qualsevol altra incidència.
  
Onze. Cobertura sanitària